cyanic-selkie/wikianc huggingface dataset:
Baoji
Baoji er en raskt voksende industriby med tekstil-, maskin- og kjemisk industri.
Historie
En rekke arkeologiske funnsteder fra Longshankulturen ligger nord for elven Wei nær Silkeveien. Baoji ble grunnlagt tidlig under Tangdynastiet.
I Baoji ligger Famen Si-tempelet som er hvilested for et av Buddhas fingerbein. Området Baoji var også hjemsted for legendeskikkelsen Yandi, en av Han-Kinas forfedre. Hans grav er sør i selve byen og hans tempel i nord. Ca 20 km utenfor Baoji ligger Zhuge Liangs minnetempel som stammer fra de tre rikers tid. Tai Bai Shan har en del rester av veier bygd i de tre rikers tid; de er nå uframkommelige. Dette var veier som ble til ved at man bygde trebroer av planker som ble festet i fjellveggen. Sør for Baoji finnes begynnelsen på en slik plankevei gjennom Qinlingfjellene.
Administrative enheter
Byprefekturet Baoji har jurisdiksjon over 3 distrikter (区 qū) og 9 fylker (县 xiàn).
Jernbane
I Baoji stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.
Vei
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Irisblender
En irisblender er en mekanisme i et kamera­objektiv som regulerer den lysmengden som slippes inn på filmen eller bildesensoren. Blenderen består av et antall tynne metall­blader (lameller) montert langs en ring inne i objektivet og danner en større eller mindre lysåpning.
Blenderåpningen angis i verdier som viser for­holdet mellom objektivets brennvidde og blender­åpningens diameter. Dette forholds­tallet skrives som -verdier (blenderverdier), for eksempel eller 1:2,8. Den blender­verdien som oppnås når blenderen står helt åpen, kalles objektivets  lys­styrke. Herfra kan blenderåpningen reduseres i faste trinn, der hvert hele trinn gir halv lysmengde av det foregående. Alle nyere objektiver følger deler av denne nummerserien for hele blender­trinn:
er en stor blender­åpning fordi blender­åpningens diameter er halvparten av objektivets brennvidde; mens f.eks. er en liten blender­åpning fordi blender­åpningens diameter er av objektivets brennvidde.
Kilder
Blende (Optik) Ava (fotograafia) Aperture Apertura Relativa truo de objektivo Ouverture (photographie) 조리개 Tingkap Ljósop അപ്പെര്‍ച്വര്‍ 開口 (光学) Apertura Abertura (óptica) Апертура (оптика) Aperture 光圈 光圈
Fotomultiplikator
En fotomultiplikator er et svært lysfølsomt lufttomt elektronrør som brukes til registrering av svake lyssignaler. Lyssignalet omgjøres til en elektronstrøm av en fotoelektrisk plate ved inngangsåpningen, som kalles en «fotokatode». Elektronstrømmen blir så forsterket i en etterfølgende kaskade av et antall såkalte dynoder, ved hjelp av en fysikalsk effekt som kalles sekundæremisjon. Elektronene som treffer en dynode slår løs flere elektroner enn antall elektroner som treffer. Heri ligger den forsterkende effekten, som i praksis ligger rundt 3 til 10 x per dynodepar. Denne forsterkningen har svært svak egenstøy og det er derfor mulig å forsterke et signal 100 millioner ganger og å detektere enkelt-fotoner. Der er ingen termisk støy (Johnson noise), men noe «shot noise», eller haglstøy.
Fotomultiplikatoren er et av de rørene som ikke helt kan erstattes med halvlederteknologi. De brukes til nuklear- og partikkelfysikk, i astronomien og til medisinsk diagnostikk, såvel som til trommelscanning av bilder.
Betegnelsen multiplikator henviser til at elektronstrømmen fra dynode til dynode multipliseres med forsterkningsfaktoren mellom hvert par. Med ti dynodestrekninger som hver har fire gangs forsterkning (dette er typiske verdier) blir hele forsterkningen lik rundt 410 = 1.050.000 ganger. Hver etterfølgende dynode blir tilført omtrent 90 til 100 V mere enn den forrige for å oppnå denne forsterkningen. Elektronene som forlater en dynode har forholdsvis lav hastighet, som økes ved akselerasjon mot neste dynode, som altså har en høyere spenning.
For å optimalisere følsomheten blir dynodene belagt med belegg som har lav arbeidsfunksjon; det vil si at de lett gir fra seg elektroner. Berylliumoksid BeO og manganoksid MgO er populære. Navnet dynode kommer av at hver av dem er både katode og anode; en av dem er katode for neste trinn, som da er anode. Det siste elementet kalles derfor anode og ikke dynode. Anoden er utgangselektroden og signalet avgis der som en elektrisk strøm.
Den fotoelektriske platen ved inngangen er et krystall som omvandler lyskvanter til en elektronstrøm. Denne strømmen tiltrekkes av den første dynoden etter en fokusering. Stoffet som krystallet består av bestemmer hvilke bølgelengder røret kan se. I 1936 kom Cesium-antimon krystallet (Cs3Sb) som viste seg å være ganske sensitivt.
Svært ofte er en interessert i å måle eller observere stråling ved helt andre bølgelengder enn lys, og også ioniserende stråler. Til det bruk settes en scintillator foran lysinngangen. Scintillatoren omformer innkommende stråling til lys med en bølgelengde som passer til den fotoelektriske platen.
Fotomultiplikatoren ble utviklet på 1930-tallet som en del av jakten på å realisere drømmen om fjernsyn. Det var særlig det amerikanske firmaet RCA som utviklet den som produkt og solgte den.
Åmli-Nidelv kraftverk
Åmli-Nidelv kraftverk er et vannkraftverk ved Åmli i Åmli kommune i Agder.
Aggregatet i Nidelv står i en demning over Nidelva og utnytter et fall på 5,5 meter. Det er installert en kaplanturbin med effekt på 6 MW, og midlere årsproduksjon på 30 GWh.
Produksjonen startet i 1983
Kraftverket er et rent elvekraftverk. Det er et av 15 verk i Arendalsvassdraget.
Kraftverket eies av Å Energi.
Afrikansk
Afrikansk kan vise til:
Polyommatus
Polyommatus er en artsrik slekt av blåvingene. De er sommerfugler i gruppen glansvinger.
Utseende
Polyommatus er en gruppe med mellomstore til store blåvinger med ganske tydelige tegninger på undersiden av vingene. Vanligvis er hannene blå på oversiden, hunnene mer brunlige. Særlig hunnene har gjerne oransje flekker langs ytterkanten. Noen av artene mangler blåfargen og har brune farger på vingeoversiden. Undersiden er vanligvis lysgrå med svarte og ofte også oransje flekker. Fasettøynene har fine hår mellom fasettene.
Levevis
Larvene lever gjerne på lave planter i erteblomstfamilien, for eksempel vikker, men også på andre familier. Disse sommerfuglene treffer man gjerne på blomsterenger og andre åpne miljøer. Hannene sitter gjerne godt synlig med åpne vinger, slik at de skinnende blå vingene er godt synlige.
Utbredelse
Denne artsrike slekten finnes bare i den palearktiske sone, med de fleste av artene i Asia.
Navnet
Det latinske navnet Polyommatus, kommer av gresk, og betyr med flere øyne, og kommer nok av blåvingenes vingeundersider, som har flere øyelignende flekker.
Navnet Polyommatus ble tidligere brukt på gruppen av alle blåvinger.
Systematisk inndeling
Slektskapet innen gruppen av blåvinger er avklart i ulik grad. Derfor kan endringer skje, særlig for de tallrike tropiske artene. Det har vært ulike måter å dele gruppen inn i. I nyere systematikk er flere tidligere slekter flyttet inn som underslekter i Plebeius
Helge Rønning
Helge Rønning (født 1. september 1943) er professor ved Universitetet i Oslo, Institutt for medier og kommunikasjon. Ved siden av sitt medievitenskapelige forfatterskap har han også skrevet og redigert flere bøker om og fra afrikansk kultur og samfunn.
Rønning var medlem av regjeringens ytringsfrihetskommisjon (1996-1999).
Forn Siðr
Forn Siðr (Asa- og Vanetrosamfundet i Danmark) er et dansk landsdekkende trossamfunn for dyrkere av de nordiske guder og krefter i den nordiske trosforestilling og folketro. Forn Siðr som offisiell forsamling ble dannet den 15. november 1997.
Organisasjonen misjonerer ikke og er upolitisk, men tar dog avstand fra nazisme.
Forn Siðr ble den 6. november 2003 godkjent som trossamfunn av Kirkeministeriet. Det har blant annet gitt trossamfunnet rett til å foreta juridisk gyldige vielser for sine medlemmer, samt bedre muligheter for medlemmene å bli bisatt under forrettelse av hedenske ritualer.
Forn Siðr holder for alle sine medlemmer offisielt blót (gudsdyrkelse) fire til fem ganger om året. Det dreier seg om de fire solhøytidsblót (vårjevndøgn, sommersolhverv, høstjevndøgn og vintersolhverv), samt et blót ved altinget.
Trossamfundet har sitt eget medlemsblad – Vølse – organet for hedensk sæd – som utkommer fire ganger om året.
Historie
Den 13. desember 1999 ble søknaden om godkjennelse sendt til Kirkeministeriet. Kirkeministeriets rådgivende utvalg vedrørende trossamfunn vurderte i 2002, at Forn Siðr ikke kunne oppfattes som et trossamfunn. Forn Siðr ble allikevel godkjent av ministeren den 6. november 2003 etter en omskrivning av vedtektene.
Den 7. februar 2009 innviet trossamfunnet sin første gravplass på Assistens Kirkegård (Odense).
Igor Abakoumov
Igor Abakoumov (født 30. mai 1981 i Berdjansk i Ukraina) er en profesjonell belgisk landeveissyklist. Han ble belgisk statsborger i 2001.
Skipper
Skipper (fra nederlandsk schipper) er en person som har kommando på et (mindre) skip, en skøyte eller en båt, og er mer eller mindre det samme som en skipsfører/fører, men altså en uformell betegnelse. Uttrykket brukes også i sammenheng med regatta.
I dagligtale brukes ordet skipper også om en skipsfører som fører store skip.
Smørskredtindane
Smørskredtindane ligger på grensen mellom Ørsta kommune og Stranda kommune på Sunnmøre. Fjellet består av to topper, til vanlig kalt henholdsvis Store- og Nordre Smørskredtind. Som navnet tilsier er Store Smørskredtind den høyeste, med sine 1 631 meter over havet. Denne toppen ligger i Ørsta kommune. Nabotoppen Nordre Smørskredtind med 1 606 moh. ligger i Stranda kommune. Fjellet ligger rett øst for Øye i Norangsdalen og det mer kjente (men lavere) fjellet Slogen.
Fottur
Store Smørskredtind. Fjellet har et alpint preg og er mindre tilgjengelig enn Slogen, men mange når toppen uten klatreutstyr. Det er ingen enkle ruter til toppen og alle rutevalg er angitt som tunge toppturer med utsatt klyving der tau, isøks og stegjern kan komme godt med.
Det er tre vanlige ruter opp til toppen:
Annen informasjon
Hjørundfjordingen Jon Klokk og britene Wiliam Ecroyd og William Cecil Slingsby var de første som klatret til topps på Store Smørskredtind, den 21. august 1884.
Målt etter primærfaktor er fjellet rangert på 11.-plass i Norge.
Hotell Union Øye, ved, i bygda Øye er et naturlig utgangspunkt for fjellturer i området. Hotellet ligger omtrent 2 km fra starten på Skylstadbrekka og 4,5 km fra Lygnstøylvatnet. Stien til nabofjellet Slogen (Slogråsa) starter 1 km øst for hotellet (Skylstadbrekka benyttes også til tur på Slogen).
Visekonsulat
Et visekonsulat er et kontor underlagt en ambassade. Sjefen kalles visekonsul. Tittelen visekonsul kan også tildeles konsulære tjenestemenn som ikke leder et eget kontor, men f.eks. arbeider ved en større utenriksstasjon som en ambassade eller et generalkonsulat. Ved et generalkonsulat kan f.eks. konsulatets nestleder og stedfortreder for generalkonsulen ha tittelen visekonsul. Normalt er visekonsulatet i moderne tid ikke å betrakte som en diplomatisk representasjon. Arbeidsoppgavene er i moderne tid ofte begrenset til konsulære saker som utstedelse av visum og pass, samt bistandssaker. Historisk var handelsforbindelser et typisk arbeidsfelt for konsuler og konsulater.
Visekonsulatene er ofte honorære, på samme måte som konsulatene kan være det.
Peder Anker (forsker)
Peder Johan Anker (født 27. mai 1966) er en norsk historiker og forsker, med bakgrunn fra Universitetet i Oslo. Han er pr 2015 bosatt i USA, tilknyttet Gallatin School of Individualized Study ved New York University.
Svineknoke
Svineknoke er en stykningsdel som er laget av beinet til grisen.
Knoke er egnet til å koke suppekraft og som suppekjøtt. Knoken kan også ovnstekes.
Nils Sletta
Nils Sletta (født 23. april 1943 i Hjartdal i Telemark, død 26. november 2020 ) var en norsk skuespiller.
Karriere
Han hadde sin debut på Riksteatret i 1965. Han spilte ved Trøndelag Teater og var fast ansatt ved Det norske teatret fra 1969. Sletta spilte roller som Peer Gynt, Ivar Aasen i Tusen fjordar, tusen fjell, Bellest i Vestavind, tittelrollen i Barabas og Alfred i Karsten og Petra på skattejakt. Han ble tildelt Kritikerprisen for rollen som Mattis i Fuglane av Tarjei Vesaas i 1997.
Sletta spilte også rollen som grisebonden Tor Neshov i Berlinerpoplene på NRK. For rollen ble han tildelt Gullruten 2008 i klassen beste mannlige skuespiller.
Privatliv
Han var samboer med Grethe Ryen (1949–2020) og hadde en sønn med skuespillerkollega Anne Marit Jacobsen fra et tidligere forhold.
Spantax
Spantax var et spansk flyselskap som opererte fra 1959 til 1988. Selskapet, som var basert på Kanariøyene, ble grunnlagt 6. oktober 1959 som Spanish Air Taxi. Charterflyvninger for turister på vei til og fra Kanariøyene og Spansk Sahara, i tillegg til transport av last og personell til oljefeltene i Laâyoune (El Aaiún) var med på å bidra til selskapets ekspansjon. I 1963, da selskapet ble omdøpt til Spantax S.A., vokste det videre da det begynte å tilby transatlantiske charterflyvninger, og selskapet utvidet sin flåte.
Biko
«Biko» er en sang av den britiske musikeren og sangeren Peter Gabriel om den sørafrikanske apartheid-motstanderen Steve Biko som ble drept mens han var i politiets forvaring i 1977. Sangen var med på Gabriels eponyme tredje soloalbum fra 1980.
Spantax
Den 3. desember 1972 krasjet et Convair 990-fly tilhørende Spantax-flåten på flyplassen i Los Rodeos, som senere var åsted for Tenerife-katastrofen (1977). 13. september 1982 styrtet et DC-10-30CF-fly operert av Spantax ved avgang fra flyplassen i Málaga. På 1980-tallet var selskapet plaget av finansielle problemer og hyppige streiker, og selskapets økonomiske problemer førte til at det ble solgt til Aviation Finance Group, basert i Luxembourg. Forsøk på å styrke og refinansiere selskapet, samt forhandlinger med China Airlines med tanke på videre ekspansjon, lyktes ikke. Spantax kollapset økonomisk og ble oppløst 29. mars 1988.
Biko
«Biko» ble først gitt ut som singel og den solgte til 38.-plass i Storbritannia.
Spantax
Flyflåten
Det første flyet som fløy for det spanske selskapet var et fly av type Airspeed Consul, da det ennå var lufttaxi mellom Kanariøyene og spansk Sahara. Dette var begynnelsen på flyflåten som gjennom årene utvides fram til 20. januar 1988 da det siste flyet, en McDonnell Douglas DC-10, ble levert.
Biko
Linjen «Yihla Moja» er fra xhosa og betyr «Kom ånd».
Steven Van Zandt har hevdet at han ble inspirert av denne sangen da han i 1985 skrev sin anti-apartheid sang «Sun City», framført av Artists United Against Apartheid.
Spantax
Nestenulykke i Norge
I Norge fløy et Spantaxfly i lav høyde inn over Drøbak og Mosseveien søndag 22. januar 1978. Flyet, en firemotors Coronado var på vei fra Las Palmas til Gardermoen med ca. 150 charterturister. Dette kunne endt med katastrofe hvis ikke radaren og flyvelederen hadde oppdaget flyets meget lave posisjon i tide. Den spanske kapteinen fikk øyeblikkelig beskjed om å stige. Det er naturlig å tro at kapteinen var i ferd med å gå inn for landing på Fornebu i stedet for Gardermoen siden landingshjulene allerede var ute og alt var klargjort for landing. Denne hendelsen inspirerte i ettertid den norske komikeren Harald Heide-Steen jr. til å lage et humoristisk innslag om den spanske piloten.
Biko
Andre versjoner
Simple Minds har en innspilling av sangen på albumet Street Fighting Years fra 1989. Den er også spilt inn av Joan Baez på albumet Recently fra 1987 og av Manu Dibango på albumet Wakafrika fra 1994.
Sullom Voe
Sullom Voe er et sund mellom Nordlige  og Northmavine i den skotske øygruppen Shetland. En av Europas største oljeterminaler ligger her.
Den første oljen ble oppdaget i Nordsjøen i 1969 og like etter ble det besluttet å bygge en oljeterminal som stod klar til drift i 1975 og var ferdig i 1982. Oljen kommer i rør fra oljefeltene Brent og Ninian. Det hentes også råolje fra to oljefelt via tankskip.
Anleggets høydepunkt produksjonsmessig var på 1990-tallet, da gikk inntil 25% av den britiske olje- og gassproduksjonen via terminalen på Sullom Voe. De fleste av anleggets 500 ansatte er ansatt i BP. I 2008 ble 24% av aksjene i terminalen solgt til emiren av Abu Dhabi.
Det ble på 1970-tallet bygd opp et 100 MW stort gasskraftverk her – Sullom Voe gasskraftverk, med 4 like store turbiner. Her arbeider omtrent 20 ansatte.
Capoeira
Capoeira er en afrobrasiliansk kampsport eller dans som ble antas å ha blitt utviklet i løpet av 1500-tallet av brasilianske slaver. Sporten karakteriseres av mye bevegelse, enten på bakken eller i luften. Capoeira utøves til folkelig musikk av rytmeinstrumenter og sang som opprinnelig ble sunget og spilt i sosiale settinger. Slavene utviklet antagelig dansen for å skjule forberedelser til opprør mot slave-eierne. På grunn av dette er capoeira både en dans og en kampsport, men man sier ofte at man "spiller" i stedet for å danse eller slåss. Spillet går ut på å synliggjøre motstanderens svake punkter og selv unngå å gjøre seg sårbar for spark eller nedleggelse. I capoeira blokkeres et spark ytterst sjelden og som oftest sparkes det over eller forbi motstanderen. I stedet for å blokkere er målet å "flyte" i retning av bevegelsen og respondere på dette.
Det fins to ulike hovedstiler, Angola og Regional. Av andre stiler kan Miudinho og Capoeira Contemporânea nevnes. Angola er den tradisjonelle Capoeiraen med langsomme bevegelser og med vekt på tradisjoner, teatralskhet og lureri. Regional er mer fokusert på kamp med mange raske bevegelser. Capoeira er fysisk krevende da man tilbringer en stor del av tiden stående på en eller to hender, hodet, albuer, etc. og hvor så å si hele kroppen er i bruk til enhver tid.
Utøvelse
Capoeira utøves i en roda (ring) der de øvrige deltakerne klapper i hendene, synger og spiller instrumenter. Den delen av rodaen som lager musikken kalles bateria. Instrumentene som brukes er hovedsakelig berimbau (et afrikansk strengeinstrument), pandeiro (tamburin) og atabaque (tromme). Utøverne bytter på å kjempe mot hverandre fortløpende ved at to nye utøvere stiller seg på huk på hver side av bateria og signaliserer til de som er i ringen at man gjerne vil ta over. Normalt innledes en ny omgang med et lett håndtrykk og man entrer ringen ofte ved å slå hjul eller variasjoner av dette. En Capoeira Regional match mellom to utøvere varer normalt bare noen få minutter før utøverne byttes ut. I Capoeira Angola vil en kamp vare mye lenger ettersom det går saktere, og utøverne som danner ringen vil ofte sitte fremfor å stå. I tillegg foregår en Angola-match mye nærmere bakken.
Grunnbevegelsen i capoeira heter ginga (uttales djinga) som alle andre bevegelser flettes inn i. Gingaen er ment å holde utøveren i en konstant bevegelse for å unngå å være i en statisk og sårbar posisjon. Grunnstegene i ginga er alltid de samme men hver capoeirista vil etterhvert finne sin egen personlige måte å gjøre det på. Den flytende bevegelsen er det som gjør capoeira til en spennende og uberegnelig kampsport.
Capoeira utøves som regel barbeint. De spesielle capoeirabuksene kalles abadá. På grunn av capoeiraens tilknytning til religion er buksene oftest hvite. Den hvite fargen er også praktisk i å kunne avsløre hvem som har falt mest i løpet av en match.
Det er vanlig blant capoeira-utøvere å motta portugisiske kallenavn (apelido) etter at man er opptatt i en gruppe. Ikke ulikt graffitikunstnere kommer dette av tiden hvor capoeira var forbudt i Brasil og måtte utøves i hemmelighet. Kallenavnet gjenspeiler ofte et særtrekk ved utøveren som feks spillestil eller utseende.
Filosofi
Lureri og spontanitet er helt greit og terskelen for å avvike fra "reglene" er mye lavere enn i andre kampsporter ettersom det i grunnen er få regler. Det refereres ofte til malicia, den portugisiske betegnelsen på gate-smarthet. I stedet for å direkte konfrontere motstanderen later man som om man er svak og ber om nåde, for så å slå til når motstanderen senker garden. Ettersom capoeira oppstod blant slaver hadde disse også en filosofi om at livet bestod av mer enn å vinne og overleve, det innebar også gledene av å være i live. Disse gledene, som musikk, dans, kreativitet, improvisasjon, poesi, filosofi og moro, er også en del av capoeira. Man stiger ikke i gradene om man ikke også behersker de viktigste instrumentene og kan synge portugisiske sanger.
Graderinger
Alle betegnelser og benevnelser som brukes av utøvere av denne sporten er på portugisisk. Det er det offisielle graderingssystemet til The Brazilian Capoeira Federation som benyttes i flesteparten av gruppene, men det er også en hel del andre systemer som blir brukt verden over. Graderingssystemet viser omtrent hvor mange år det vil ta å oppnå de forskjellige ferdighetsnivåer.
Konsulat
Konsulat er en diplomatisk representasjon som vanligvis er underlagt et fremmed lands ambassade i samme land. Konsulatet er ambassadens stedlige representasjon og tar hånd om rutinemessige saker som på en ambassade. Sjefen er da en konsul.
Natasha Richardson
Natasha Jane Richardson (født 11. mai 1963 i London, død 18. mars 2009 i New York) var en britisk teater- og film­skuespiller. Hun spilte i en rekke filmer, men er særlig kjent for sine prisbelønnede roller på Broadway.
Konsulat
Det forekommer også at et konsulat kan være underlagt en ambassade i et annet land. Sjefens tittel er da chargé d'affaires, under forutsetning av at det bemannes med en diplomatisk utsending fra senderlandet.
Natasha Richardson
Hun var datter av den Oscar-vinnende skuespilleren Vanessa Redgrave og den Oscar-vinnende regissøren Tony Richardson. Tidlig i sin karriere spilte hun i flere filmer og i 1993 gjorde hun sin debut på Broadway i nyoppsettingen av Anna Christie. Denne rollen fikk hun gode anmeldelser og hun ble tildelt en Theatre World Award for sin rolletolkning. I 1998 vant hun blant annet Tony-prisen for beste kvinnelige hovedrolle for sin rolle som Sally Bowles i musikalen Cabaret. Hun døde av hodeskader etter en ski­ulykke.
Konsulat
I de tilfeller senderlandet ikke har egne diplomater i en by, kan man i samråd med vertslandet opprette et honorært konsulat. Sjefen, en honorær konsul, er da gjerne en statsborger av vertslandet. Hvis embetet er ulønnet, kan den honorære konsulen ta seg betalt for sine tjenester.
Natasha Richardson
Oppvekst
Hun vokste opp i London som en del av Redgrave-familien. Hun var datter av regissør og produsent Tony Richardson og skuespiller Vanessa Redgrave, barnebarn av Micheal Redgrave og Rachel Kempson, niese til skuespiller Lynn Redgrave og Corin Redgrave. Hennes søster er skuespiller Joely Richardson. Hennes foreldre ble skilt i 1967. Året etter gjorde hun sin filmdebut, fire år gammel, i filmen The Charge of the Light Brigade som var regissert av hennes far. Hun gikk på Lyceé Francais og Hammersmith’s St Paul's Girls' School i London som barn og studerte senere teater på Londons Central School of Speech and Drama.
Konsulat
Se også
Konsul Консул (дипломация) Cònsol (diplomàcia) Konzul Konsul Consul (representative) Cónsul (servicio exterior) 영사 Konzul (predstavnik) Konsul Agente consolare קונסול דיפלומטי 領事 Cônsul (serviço exterior) Konzul (diplomacia) กงสุล Konsolos Lãnh sự 領事 领事
Natasha Richardson
Teater
Hun begynte sin karriere på et region­teater i Leeds som het West Yorkshire Playhouse. Sin scene­premiere hadde hun på Londons West End-teatre med i Anton Tsjekhovs Måken i 1985. Like etterpå var hun med i London-produksjonen av High Society. Hun vant en Tony-pris og en Drama Desk-pris for sin innsats i Sam Mendes' oppsetning av musikalen Cabaret på Broadway. Året etter returnerte hun til Broadway i stykket Closer som hun ble nominert til en Drama Desk-pris for. I 2005 opptrådte hun i en oppsetning av Tennessee Williams' En sporvogn til Begjær hvor hun spilte mot John C. Reilly. Hennes siste teateropptreden var i januar 2009 da hun stod på scene med sin mor i New York i A Little Night Music. Dette stykket var planlagt å settes opp på Broadway i 2010.
Film
Natasha Richardson portretterte Mary Shelley i filmen Gothic fra 1986 og året etter spilte hun mot Kenneth Branagh og Colin Firth i A Month in the Country, regissert av Pat O’Connor. Hun spilte i 1988 tittelrollen i doku-dramaet Patty Hearst som handlet om arvingen med samme navn og hennes kidnapping. Hennes innsats i filmene The Handmaid’s Tale (hvor hun spilte mot Robert Duvall og Faye Dunaway) og The Comfort of Strangers (hvor Christopher Walken, Rupert Everett og Helen Mirren også spilte) ga henne Evening Standard British Film Award for beste skuespiller i 1990. Hun vant også tittelen beste skuespiller i 1994 på Karlovy Vary International Film Festival for filmen Widows’ Peak. Det samme året spilte hun i Nell sammen med Jodie Foster og sin fremtidige ektemann Liam Neeson. Andre filmer hun er kjent for er Foreldrefellen(The Parent Trap) fra 1998 hvor hun spilte rollen som Elisabeth James,mor til tvillingene Annie James og Hallie Parker(spilt av Lindsay Lohan),mens Dennis Quaid spilte faren Nick Parker, Blow Dry (2001), Chelsea Walls(2001), Waking Up in Reno (2002), Maid in Manhattan (2002) med blant annet Jennifer Lopez, Asylum (2005) som gjorde at hun vant sin andre Evening Standard Award, The White Countess (2005) og Evening (2007) hvor hun spilte mot sin mor Vanessa Redgrave. Hennes siste skjermopptreden var som rektor på en jenteskole i 2008 komedien Wild Child.
TV
Hun gjorde sin amerikanske TV debut i en liten rolle i miniserien Ellis Island som var produsert for TV-kanalen CBS. Hun gjorde også sin britiske TV debut det samme året i en episode av BBC-serien Oxford Blues. I 1985 spilte hun Violet Hunter i en episode av The Adventures Of Sherlock Holmes hvor også Jeremy Brett og David Burke spilte. I 1987 spilte hun mot Judi Dench, Michael Gambon og Kenneth Branagh i BBCs versjon av Henrik Ibsens skuespill Gengangere. Hun spilte også i 1993 i en BBC produsert serie kalt Suddenly, Last Summer. Samme året spilte hun Zelda Fitzgerald i TV filmen Zelda. Andre TV-produksjoner hun spilte i var Haven fra 2001 og The Mastersons of Manhattan fra 2007.
Privatliv
Hennes første ekteskap med filmskaper Robert Fox, som hun giftet seg med i 1990, endte i skilsmisse i 1992. I 1994 giftet hun seg i deres hjem i nærheten av Millbrook i New York med den irske skuespilleren Liam Neeson som hun møtte da hun spilte i Anna Christie. De fikk to sønner Micheál (født i 1995) og Daniel (født i 1996).
Død
Den 16. mars 2009 fikk hun alvorlige hodeskader etter ett kraftig fall under opplæring i en skibakke i Mont-Tremblant i Quebec i Canada i forbindelse med en ferie med sine to sønner. Det så først ikke ut som at skadene var spesielt alvorlige. Hun var sammen med en skiinstruktører da ulykken inntraff og hun ble forsiktig fraktet ned til bunnen av bakken. Hun viste ingen tydelige tegn til skader og følte seg fin etter fallet. Omtrent en time etterpå følte hun seg brått uvel og klagde på sterke hodesmerter Hun ble da fraktet til Centre Hospitalier Laurentien og senere til Hôpital du Sacré-Coeur de Montréal. Da hadde tilstanden hennes blitt kritisk. Hennes ektemann Liam Neeson, som holdt på med filminnspilling i Canada, reiste umiddelbart til sykehuset da han fikk beskjed om ulykken. Dagen etter ble hun fraktet fra Canada til Lenox Hill Hospital i New York City, i nærheten av familiens bosted. Hun døde på sykehuset 18. mars 2009. En obduksjon som ble utført dagen etter av New York City Medical Examiners Office konkluderte med at dødsårsaken var en hjerneblødning (epiduralt hematom) som følge av hardt støt mot hodet.
Åkrestrømmen
Åkrestrømmen er et tettbebygd sted i Rendalen kommune i Innlandet fylke. Det ligger i nordenden av Storsjøen der elvene Mistra og Rena møtes.
Om høsten foregår det tradisjonelle hovfisket etter sik i Åkrestrømmen.
Forbi Åkrestrømmen går
Tooms
Tooms er den 21. episoden i den første sesongen av science fiction-serien The X-Files. Den ble vist for første gang 22. april 1994 på Fox i USA.
Handling
Episoden begynner med at Eugene Tooms blir løslatt, under protester fra Mulder, fra mentalsykehuset han ble sperret inn i episoden Squeeze. Under avhøret av doktorene som vitner om at han er frisk nok til å løslates, er Scully i møte hos assistant director Skinner, som forteller henne at FBI ikke er glade for de uortodokse etterforskningsmetodene Mulder og Scully bruker. Cigarette Smoking Man er også tilstede under møtet.
Mulder er overbevist om at Tooms vil drepe igjen og forfølger ham mens Scully besøker etterforskeren som etterforsket Tooms' mord i 1930- og 1960-årene. Han forteller at de ikke fant liket til et av ofrene fra 1930-årene, men han tror det er gjemt i fundamentet til en fabrikk. De drar dit og finner liket. Tooms har i mellomtiden forfulgt doktoren som behandler ham og bryter seg inn i hjemmet hans. Mulder ringer på og mens doktoren slipper ham inn, rømmer Tooms. Om natten overvåker Mulder og Scully Tooms' hus og Mulder drar hjem for å sove. Tooms gjemmer seg i bilen hans og bryter seg inn i leiligheta hans. Der skader han seg selv og sparker seg selv med Mulders sko før han går ut igjen. På et sykehus forteller han at Mulder banket ham opp og Mulder blir arrestert. Mulder og Scully blir avhørt av Skinner og Scully lyver og sier at Mulder var sammen med henne da Tooms ble banket opp.
Scully finner bitemerker på liket hun fant og det passer til Tooms. De drar til huset han bor i og der finner de doktoren hans død. De drar til der han før bodde hvor det nå er bygget et kjøpesenter. Mulder finner Tooms nye rede i et rom under en rulletrapp og Tooms prøver å drepe ham. Mulder kommer seg ut og starter rulletrappa som dreper Tooms.
Kontinuitet
Denne episoden introduserer Walter Skinner. Han tar over som sjef for Mulder og Scully for resten av serien. Dette er også den første episoden hvor Cigarette Smoking Man snakker.
Gjesteskuespillere
Episodi di X-Files (prima stagione)
Skipper’n
Handling
Skipper'n blir fremstilt som en middelaldrende sjømann, (skipper) med spesiell stemme, tynt, rødt hår og muskuløse, ballongformede underarmer med tatoveringer av ett eller to ankre. Han er kledt i matrosdress og har alltid maispipe i munnen. Skipper'n blir som regel også fremstilt med bare ett blått (venstre) øye. I seriene og filmene har han overmenneskelig styrke og er nærmest usårlig, selv om graden av styrke varierer med tid og publikasjon. Fra tidlig i 1932 begynte han å få disse kreftene ved å spise spinat. Han kjemper ofte mot rivalen Brutus, som er mye større, om oppmerksomheten til den tynne kjæresten Olivia (Olive Oyl). Rivaliseringen ender oftest i vill slåsskamp og overdreven slapstick, og Skipper'n bruker spinat for å få tilbake kreftene når alt håp synes å være ute, slik at han alltid vinner kampen til sist.
Andre faste figurer er ungen Bulle (Swee'pea), den gamle Fattern (Pappy), den tjukke Tjoms (Wimpy), Sjøheksa (Sea Hag) og Jippen (Eugene the Jeep).
Historikk
Selv om E.C. Segars stripe Thimble Theatre hadde eksistert i ti år (siden 1919) da Popeye fikk sin debut i 1929, tok Popeye raskt over som seriens hovedperson. Thimble Theatre ble en av King Features mest populære striper på 1930-tallet. Segar skrev og tegnet serien til sin død i 1938. Etter dette ble den skrevet av Tom Sims og tegnet av Doc Winner. Siden tok Bela Zaboly over som tegner. I 1959 ble den overtatt av Bud Sagendorf, som i sin tid hadde vært Segars assistent. Sagendorf fortsatte å tegne dagsstripene frem til 1986, da Bobby London tok over, og søndagsserien frem til sin død i 1994.
Skipper'n har også dukket opp i spillefilm, videospill, reklamer og lignende. En av de mer kjente er en filmatisering fra 1980, regissert av Robert Altman, med manuskript av Jules Feiffer og med Robin Williams i hovedrollen som Skipper'n.
Skipper'n i Norge
Skipper'n ble svært populær i Norge, både som tegneserie og tegnefilm. Allerede fra 1935 ble tegnefilmene vist på kino her i landet. I senere år er likeledes tegnefilmer med sjømannen vist på TV. Skipper'n fikk sitt eget, ukentlige serieblad i Norge i 1947, utgitt hos Allers, som holdt koken til 1959. Serien har også senere vært utgitt som eget blad, i tre omganger: 1967-1970 (Romanforlaget), 1980-1982 (Allers), samt 1987-1989 (Gevion, Bladkompaniet). Siden 1986 har Skipper'n vært å finne som årlig julehefte.
Universalledd
Et universalledd, kryssledd eller kardangledd er et ledd mellom to aksler som tillater disse å ha noe avvikende akser. Universalledd er som oftest brukt for å overføre dreiemoment og er allment kjent fra for eksempel mellomaksel i en bakhjulsdreven bil.
Historie
Grunnkontruksjonen i et universalledd var kjent for kineserne for mer enn 2000 år siden. En tidlig forgjenger til et universalledd kan finnes i den gamle greske ballista. Den første som er kjent for å ha foreslått bruk av universsalledd til kraftoverføring var den italienske matematikeren Gerolamo Cardano i 1545. Det er imidlertid uklart om han fremstilte noe fungerende eksempel på et universalledd. Christopher Polhem gjenoppfant løsningen og den fikk derfor i enkelte kretser navnet Polhem ledd. I Europa brukes også ofte betegnelsen kardangledd, kardang eller kardangaksel. Robert Hooke fremstilte et fungerende eksemplar i 1676, noe som førte til betegnelsen Hooks ledd. Til slutt ble det den amerikanske bilfabrikanten Henry Ford som ga leddet betegnelsen universalledd.
Leddets overføring av vinkelhastighet
Når vinkelen \phi_1\,  mellom aksen for de to akslene avviker fra 180° (rett linje), vil utgående aksel få en noe rykkevis rotasjon relativt til en inngående aksel med jevn rotasjon. Jo mer vinkelavviket øker, jo mer rykkete blir ut-bevegelsen. Når vinkelen nærmer seg 90° vil leddet til slutt låse seg. Gennomsnittshastigheten er imidlertid konstant.
Vinkelhastigheten \omega_2\, på utgående aksel, som funksjon av vinkelhastigheten på inngående aksel \omega_1\,
og akselsvinkelen mellom akslingene \phi_1\,,
finnes ved:
og vinkelaksellerasjonen,
Dobbelt universalledd
Et arrangement som omtales som et dobbelt universalledd kan nær utjevne den noe rykkvise overføringen. En setter opp en inngående aksel, et universalledd, en mellomaksel, et nytt universalledd og utgående aksel. Dersom de to universalleddene er forskjøvet med en vinkel, vanligvis \beta\,\le 45°, og inn- og utgående aksel er parallelle, vil hastighetsvariasjonene nær utlignes. Dette oppsettet er vanlig på biler med bakhjulsdrift. For å redusere friksjonen i et universalledd som skal overføre større momentlaster er det vanlig å utstyre tappene i krysset med engangssmurte kule- eller rullelager.
En nyere oppfinnelse, Thompson kobling er en videreføring av prinsippene ved et dobbelt universalledd. Leddet inneholder ikke glidende elementer for overføring av krefter og er i stand til å overføre dreimoment både ved aksiell og radiell last med lave friksjonstap.
Homokinetiske ledd
En annen måte å redusere den rykkvise bevegelsen på er å benytte et homokinetisk ledd («homo»=«lik», «kinetisk»=«bevegelse»). Et homokinetisk ledd er en videreutvikling av et universalledd, se figur. Et homokinetisk ledd kan ikke overføre aksielle krefter.
I et homokinetisk ledd er denne ligningen nær korrekt: for alle vinkler \beta\,, mellom inn- og utgående aksel. Homokinetisk ledd er dermed mer egnet til ledd i drivakslinger på forhjulsdrevene biler der vinkelforskjellene kan bli store i sving. I praksis er homokinetiske ledd i dag enerådende for drivakslinger både foran og også bak på bakhjulsdrevene biler med individuell bakfjæring.
Kilder
Theory of Machines 3 fra National University of Ireland
Litteratur
Cardanaandrijving
Taekwondo under Sommer-OL 2008
Taekwondo under Sommer-OL 2008. Taekwondo sto på det olympiske programmet for tredje gang under OL-2008 i Beijing. Konkurransen ble gjennomført i perioden 20. til 23. august. Det ble konkurrert om totalt åtte olympiske titler, fire vektklasser for menn og fire for kvinner.
North Carolina State University
Universitetet har en egen kjernefysisk forskningsreaktor – Pulstar2 – og et biblioteksystem med 3,53 millioner titler og 54 000 magasinabonnementer.
Tor (andre betydninger)
Tor kan referere til:
Trepunktsbåt
Trepunktsbåt er en båt der det bare er propellen og to små deler av båten som berører vannet. Den er designet for racing. Prinsippet ble utviklet på 1950-tallet med båten «Slo-Mo-Shun», som satte flere hastighetsrekorder.
Fordelen med konstruksjonen er at en kan spre støttepunktene, slik at båten blir mere sidelengs veltesikker. Minuset er at en liten bølge i stor hastighet kan forvandle båten til et seil, slik at baugen løftes opp og farkosten slår baklengs salto.
Kirkefyrste
Kirkefyrste er en betegnelse som historisk særlig ble brukt som en generisk betegnelse på alle geistlige hvis embeder hadde samme verdslige rang og privilegier som en fyrste (i ordets videste forstand, altså en hvilken som helst hersker) eller ble ansett som likeverdige med en fyrste. Særlig i det tysk-romerske rike var flere geistlige embeder knyttet til herredømme over en stat, og innehaveren av embedet var samtidig riksfyrste og for noen staters vedkommende kurfyrste. Også stormesteren i ridderordener som hadde fått herredømme over et territorium, f.eks. Den tyske orden, ble gjerne kalt kirkefyrste.
Den engelske formen av uttrykket, Princes of the Church, benyttes i dag nesten synonymt om kardinaler i Den katolske kirke. Lignende gjelder også på noen andre språk. En så snever forståelse er ikke kjent på norsk; i den grad uttrykket brukes om nålevende kan det omfatte sentrale kirkeledere generelt, fra paver til patriarker, kardinaler og særlig sentrale erkebiskoper og biskoper.
I diplomatisk protokoll blir kardinaler i dag behandlet på linje med kongelige prinser.
Tangen fort
HKB Langesund (1941–45) / Tangen Fort (1945–1993) var et kystfort ved Langesund i Bamble kommune.
Området er i dag fredet som naturvernsområde og åpent for publikum. Det finnes lite bevart av den tidligere militære aktiviteten i området; bygningsmassen er blitt revet og bunkerne er murt igjen. Langesundstangen som Tangen fort ligger på, er geografisk avgrenset fra resten av Langesund med Hesteklova, en ravine som skjærer igjennom Langesundshalvøya.
Thomas Frei
Thomas Frei (født 19. januar 1985) er en sveitsisk landeveissyklist. Han ble tatt for doping i april 2010 og ble utestengt i to år.
Petrobras
Petrobras (nyse: pbr) (Petróleo Brasileiro S/A) er et brasiliansk oljeselskap - verdens tredje største oljeselskap og Sør-Amerikas største industrikonsern. Selskapet ble stiftet i 1953 og formålet var å være regjeringens utøver i oljesektoren. Selskapet har hovedkontor i Rio de Janeiro men har også større kontorer i São Paulo, Salvador og Brasília.
For tiden er selskepet inndelt i fire ulike forretningsområder: Selskapet er delvis privatisert. I 2003 passerte selskapet 2 millioner produserte fat med råolje og naturgass. Statoil har hatt et langvarig samarbeide med Petrobras.
Historikk
Petrobras ble opprettet 3. oktober i 1953 under regjeringen til brasilianske presidenten og tidligere diktatoren Getúlio Vargas. Allerede i 1946 prøvde han å skaffe støtte i befolkningen for å nasjonalisere oljen under mottoet "The Oil is Ours!".
Petrobras startet sin virksomhet med arven fra den gamle National Oil Council (Conselho Nacional do Petróleo, CNP), som imidlertid bevarte sin inspeksjonsfunksjon for oljesektoren. Oljen lete-og produksjonsvirksomhet, samt øvrige aktiviteter knyttet til olje, gass og avledede sektorer, med unntak av logistikk og detaljhandel via bensinstasjoner, var et monopol Petrobras holdt 1954-1997. I løpet av denne perioden ble Petrobras leder i derivat markedsføring i Brasil, og takket være selskapets prestasjoner, var det tildelt Offshore Technology Conference (OTC) i 1992, som det ble gitt på nytt i 2001.
Etter 40 år med leting, produksjon, raffinering og transport av Brasils olje, begynte Petrobras å konkurrere med andre utenlandske og innenlandske selskaper i 1997. Den brasilianske regjeringen opprettet Petroleums National Agency (Agência Nacional do Petróleo, ANP), ansvarlig for regulering og tilsyn med petroleumssektoren aktiviteter, og Nasjonalt råd for Energy Policy, et offentlig organ ansvarlig for utviklingen av offentlig energipolitikk. I 2003, til minne om sin 50 år, doblet Petrobras sin daglige produksjon av olje og naturgass, og overgikk merket av 2 millioner fat. 21. april 2006 brasilianske presidenten Luiz Inácio Lula da Silva startet produksjonen på P-50 oljeplattform, i Albacora Øst Field i Campos-bassenget, som gjorde Brasil for å oppnå selvforsyning i olje[15]. I 2009 annonserte Petrobras en markedsverdi plan for å finansiere sine fremtidige investeringer i ultra-dypt oljeleting. Emisjonen i BM & F Bovespa Stock Exchange fant sted i september 2010, og ble den største markedskapitalisering i historien, med R $ 120,4 milliarder (US $ 69,97 milliarder kroner) i aksjer utstedt.
Azanus
Azanus er en slekt av blåvingene. De er sommerfugler i gruppen glansvinger.
Utseende
Ganske små og spinkle blåvinger uten stjerter på bakvingene. Oversiden er blekt blåfiolett hos hannene, mer brunlig hos hunnene. Undersiden er lysbrun med hvite tverrstreker og noen runde, svarte flekker på bakvingen.
Utbredelse
Slekten er utbredt i Afrika og det sørvestlige Asia. Den forekommer ikke i Europa, men to arter lever i Marokko og på Kanariøyene.
Peder Anker
Peder Anker (født Peder Ancher 8. desember 1749 i Christiania, død 10. desember 1824 på Bogstad gård) var godseier og Norges første statsminister (fra 18. november 1814 til 1. juli 1822).
Familie
Han var sønn av kjøpmann Christian Ancher (1711–1765) og hustru Karen Elieson (1723–1806) og vokste opp i Paléet i Christiania sammen med sine brødre Bernt, Jess og Iver.
Poitiers
Poitiers er en kommune i departementet Vienne i regionen Nouvelle-Aquitaine vest og sentralt i Frankrike. Poitiers er hovedstad i departementet Vienne og var det samme i den tidligere regionen Poitou-Charentes.
Historie
Poitiers ble grunnlagt før romerriket av keltiske piktaver. Under slaget ved Poitiers 10. oktober 732 slo en frankisk arme under Karl Martell den fremrykkende arabiske armeen.
Peder Anker
Familie
Peder Anker ble 26. oktober 1772 gift med Anna Elisabeth Cold (1749–1803), datter av justisråd Isaac Andreas Cold (1716–1761) og Elisabeth Cathrine Nissen (1717–1751). Hun var pleiedatter til de barnløse Mathia og Morten Leuch på Bogstad.
Poitiers
Historie
Under hundreårskrigen stod det et annet stort slag ved Poitiers, da en fransk hær ble slått av engelske styrker den 19. september 1356.
Peder Anker
Familie
De tre første barn døde som spedbarn eller ved fødselen, og bare det fjerde, datteren Karen (1789–1849), vokste opp og overlevde foreldrene. Hun ble i 1807 gift med grev Herman Wedel-Jarlsberg, og de arvet Bogstad etter hennes far.
Poitiers
Historie
Karl VII av Frankrike grunnla byens universitet i 1432.
Befolkningsutvikling
Antall innbyggere i kommunen Poitiers
Aluminiumoksid
Aluminiumoksid er et mineral og et kjemisk stoff med kjemisk formel
Al2O3
Maine Road
Maine Road var Manchester Citys hjemmebane fra stadionet åpnet i 1923, til laget flyttet til det langt mer moderne City of Manchester Stadium i 2003. Arkitekt for Maine Road var Archibald Leitch
Peder Anker
Kjøpmann med ambisjoner
Etter to års opphold ved Københavns Universitet ble han sendt ut på en fem år lang utenlandsreise sammen med sine brødre og deres fettere Carsten og Peter Anker. Pleiemoren til hans kone Anna Elisabeth, Mathia Leuch, giftet seg året etter med hans bror Bernt Anker, og Peder kjøpte Bogstad gård med tilhørende skogeiendommer og sagbruk av dem i 1773. Disse ble ytterligere forøket ved innkjøp av skoger nord og vest for Randsfjorden.
Aluminiumoksid
I naturen opptrer aluminiumoksid som mineralet korund. Al2O3 inngår i mange andre mineraler som feks. bauksitt.
Peder Anker
Kjøpmann med ambisjoner
I 1778 lyktes det Peder Anker og hans brødre og fetre å bli tatt opp i adelsstanden ved å påstå at familien stammet fra en utdødd svensk adelsslekt ved navn Anckar (som hadde blitt adlet i 1625 og som døde ut i 1645). Dette skjedde ikke gjennom adling av den norske slekten, men gjennom naturalisering på grunnlag av påstandene om at familien tilhørte den svenske adelsslekten Anckar. Familiens avstamning fra Anckar-slekten var imidlertid ansett som høyst tvilsom også i samtiden og ble avslørt som en forfalskning av Alf Collett i Personalhistorisk Tidsskrift i 1889, da han fant rettsreferater fra 1666 som viste at Peder Ankers oldefar «Erich Anchersen, en fattig fremmed Karl af Lübeck» ble funnet skyldig i tollsvik. Erich Anckersen var sønn av en ankersmed og beskrives i samtidige kilder som Lübeck-kjøpmannen Peter Bahrums tjener. Da den norske familien oppnådde naturaliseringen forandret alle familiemedlemmer skrivemåten til Anker og tok et slektsvåpen som lignet på våpenet til den utdøde svenske adelsslekten Anckar.
Maine Road
Maine Road var ved åpningen den største klubbarena i England, med plass til 80 000 tilskuere. Bare Wembley Stadium, som åpnet få måneder tidligere, var større, med 127 000 plasser. Av den grunn fikk stadionet grunnet sin høye kapasitet tilnavnet «Wembley of the North» (Wembley nordpå).
Aluminiumoksid
Aluminiumoksid er et viktig råstoff i forbindelse med produksjon av aluminium. Gjennom smelte-elektrolyse i en elektrolytt som hovedsakelig består av kryolitt reduseres oksidet til aluminium. Oksygenet reagerer med karbon ved anoden og danner CO2- eller CO-gass.
Maine Road
Som en direkte følge av Hillsborough-tragedien og den etterfølgende Taylor-rapporten, ble Maine Road ombygd med kun sitteplasser. Kapasiteten ved den siste kampen på Maine Road, mot Southampton FC, var nede i 35 000.
Peder Anker
Imperiebygger og veibygger
I 1791 la han til Bærums Verk med tilhørende skoger, og i sine siste leveår Moss og Hakadal jernverker. Han var altså en av Norges betydeligste godseiere. Bogstad var hans hovedgård som han på mange måter utvidet og forbedret. Han omla og utvidet den gamle barokkhagen til en hage i engelsk stil. Hovedbygningen fra 1760, reist av den forrige eieren Morten Leuch, fikk tilbygg til begge sider så den ble ca. 56 meter lang. Utvendig ble den pusset eller forblendet, slik at den fremsto som en murbygning.
I 1788 ble han titulær generalkrigskommissær og var medlem av feltkommissariatet under felttoget i Sverige. 30. januar 1789 ble han utnevnt til generalveiintendant i Akershus stift. I denne stillingen ledet han mesteparten av veibyggingen i Norge. Hans hovedoppgave som generalveiintendant var å planlegge de nye veianleggene, og dermed særlig konferere med almuen om dens mening. Sammen med generalveimesterne N. F. Krohg og G. A. Krogh har Anker æren for å ha skapt det norske veinettet. Innen utgangen av 1700-tallet var den trondhjemske hovedvei over Gudbrandsdalen satt i ferdig stand etter skadene den hadde lidd ved flommen i 1789. Hovedveien fra Christiania til Vestlandet, den smålenske hovedvei til Svinesund og Den bergenske kongevei over Valdres var de store årene i veinettet som var kommet i full stand omkring 1800.